На мой погляд, важная выхаваўчая роля бацькоў у тым, каб яны як мага больш увагі ўдзялялі сваім малышам, шмат часу праводзілі з імі. З моманту нараджэння дзіцяці трэба шмат размаўляць з ім, агучваць свае дзеянні. Практыка паказвае, што малышы, якім удзялялі шмат увагі, хутчэй пачынаюць размаўляць самі. І кожную раніцу па дарозе ў сад, паважаныя бацькі, расказвайце свайму дзіцяці цікавыя гісторыі, чытайце кароткія вершы, звяртайце ўвагу на ўсё, што адбываецца навокал, гаварыце пра надвор’е і хараство прыроды, разам з малышом разглядайце пажоўклы лісцік, кропелькі расы на траве, воблачка, якое падобна на сланяня. Не маўчыце — і станоўчы вынік будзе!”